Սակայն, կան նաեւ սուբյեկտիվ խնդիրներ։ Մասնավոր կենսաթոշակային հիմնադրամների գործունեությունը, հատկապես զարգացած երկրներում, միշտ չէ, որ համընկնում է վճարումները կատարող անձանց շահերի հետ։ Լինում է՝ կուտակած գումարների ներդրումային սխալի պատճառով հիմնադրամին մեծ վնասներ են հասցվում։ Մի քանի երկրներ, հաշվի առնելով դա, հրաժարվել են կուտակային համակարգից։ Լինում է նաեւ, որ պետությունը (օրինակ՝ Ղազախստանը) վերահսկողության տակ է առնում մասնավոր կուտակային հիմնադրամները։ ՌԴ–ն, ի դեպ, պարբերաբար «սառեցնում» է կուտակային հիմնադրամների միջոցները։ Սա, իհարկե, նվազեցնում է այդ համակարգի նկատմամբ վստահությունը։